ถึงตาเธอฆ่า

***ถึงตาเธอฆ่า***  หรือ ***ตาต่อไปคือคุณ*** (; ) เป็นละครโทรทัศน์ญี่ปุ่น ที่ออกอากาศทางสถานีโทรทัศน์นิปปอนทีวี ตั้งแต่วันที่ 14 เมษายน จนถึง 7 กันยายน ค.ศ. 2019 นำแสดงโดย โทโมโยะ ฮาราดะ และ เค ทานากะ มีทั้งสิ้น 20 ตอน ภาคพิเศษความยาว 55 นาที 1 ตอน และภาพยนตร์ที่ฉายในวันที่ 10 ธันวาคม ค.ศ. 2021 เป็นเรื่องราวของฆาตกรรมลูกโซ่ที่เกิดขึ้นโดยลูกบ้านหอพักแห่งหนึ่งที่มีความหลากหลายทั้งเพศ อายุ และลักษณะนิสัยของแต่ละบุคคล แต่เดิมเป็นเพียงเกมเล่นกันเพื่อความสนุกแต่กลับมีเหตุฆาตกรรมเกิดขึ้นจริง ๆ รอบตัวพวกเขา โดยทำให้เกิดความไม่ไว้ใจกันเองในหอพักและต่างวิตกกังวลว่าตนจะเป็นส่วนหนึ่งของการฆาตกรรมลูกโซ่นี้จนนำไปสู่การจับกุมหรือไม่

ในวันที่ 10 ธันวาคม 2021 ได้มีการออกฉาย *ถึงตาเธอฆ่า*ในรูปแบบของภาพยนตร์เรื่องยาว นำแสดงโดย โทโมโยะ ฮาราดะ และ เค ทานากะ

## เนื้อเรื่องและภาพรวม
*ถึงตาเธอฆ่า*มีทั้งสิ้น 20 ตอน แบ่งออกเป็น 2 บทได้แก่ ตอนที่ 1 ถึง 10 ที่มีสโลแกนว่า "ตายทุกสัปดาห์" () และ ตอนที่ 11 ถึง 20 กับสโลแกน "จะเปิดเผย[ความจริง]ก่อนจะถูกฆ่า" () นับเป็นครั้งแรกในรอบ 25 ปีที่สถานีโทรทัศน์นิปปอนทีวีจะแบ่งการออกอากาศเป็น 2 บทเช่นนี้

### บทที่หนึ่ง (ตอนที่ 1–10)
ในแต่ละเดือนจะมีการประชุมสมาคมลูกบ้านของหอพักเพื่อปรึกษาหารือในเรื่องหรือปัญหาต่าง ๆ ในหอพักและหลังจากนั้นจะจัดกิจกรรมสังสรรค์เล็กน้อยโดยมีการเรียกเก็บเงินกองกลางสำหรับของว่างในงานกิจกรรม โดยปกติแล้วลูกบ้านจะเล่นเกมหมาป่ากัน แต่ผู้ดูแลอาคารเสนอให้เปลี่ยนเป็นการเขียนชื่อคนที่ตนอยากฆ่าลงในกล่อง จากนั้นลูกบ้านคนอื่น ๆ จึงหยิบกระดาษในกล่องที่เขียนชื่อคนที่อยากฆ่าไว้ดังกับ "**เกมสลับเปลี่ยนฆาตกร**" (; ดู ) เพื่อให้ตำรวจสืบหาตัวฆาตกรได้ยากเพราะไม่มีแรงจูงใจในการฆ่า ในขณะเดียวกันก็ทำให้ผู้ที่ปรารถนาให้คนที่ตนไม่ชอบตายก็สมหวังเช่นกัน แต่ถึงแม้ว่าจะเป็นเกมสมมติเพื่อเล่นกันอย่างสนุกเท่านั้น ในคืนวันเดียวกัน ผู้ดูแลอาคารตกลงมาจากดาดฟ้าของหอพักและใบกระดาษชื่อของเขาก็ติดอยู่บนบอร์ดประชาสัมพันธ์ของหอพัก หลังจากนั้นก็เกิดเหตุฆาตกรรมที่มีส่วนเกี่ยวข้องกับลูกบ้านในหอพักอย่างต่อเนื่อง จึงมีการพูดคุยกันว่าควรจะแจ้งเรื่องนี้ให้กับตำรวจทราบแม้ตนจะต้องโทษจำคุกในความผิดฐานยุยงให้เกิดฆาตกรรมก็ตาม แต่ทั้งนี้ก็มีกลุ่มของบุคคลส่วนหนึ่งที่ไม่เห็นด้วยกับการแจ้งตำรวจด้วยเช่นกัน

โดยกลุ่มบุคคลที่ยินยอมให้แจ้งตำรวจจึงเริ่มออกตามหาฆาตกรเองด้วยการสอบถามรายบุคคลตามห้องพักของผู้เล่นเกมเพื่อยับยั้งการเกิดฆาตกรรมต่อไป แต่หลังจากเกิดเหตุฆาตกรรมก่อนที่ตนจะลงมือตามลำดับการจับฉลาก นานะ (โทโมโยะ ฮาราดะ) และโชตะ (เค ทานากะ) ต่างตั้งข้อสงสัยว่านี่อาจไม่ใช่เกมสลับเปลี่ยนฆาตกรแล้ว ในตอนที่ 10 ซานาเอะ (ทาเอะ คิมูระ) ถูกจับกุมในข้อหาพยายามฆ่านานะหลังเธอพบโชตะและคูโรชิมะ (นานาเซะ นิชิโนะ) กักขังหน่วงเหนี่ยวในห้องพักของเธอ ต่อมานานะถูกพบว่าเสียชีวิตแล้วโดยโชตะหลังเขากลับมาจากโรงพยาบาลเพื่อรักษาตัวและตั้งใจว่าจะขอเธอแต่งงาน

#### เกมสลับเปลี่ยนฆาตกร
เกมสลับเปลี่ยนฆาตกร () เป็นเกมที่เสนอโดยที่ประชุมสมาคมลูกบ้านเพื่อเล่นในกิจกรรมสันทนาการประจำเดือน ผู้เล่นจะเขียนชื่อผู้ที่อยากให้คนอื่นฆ่าลงบนกระดาษและใส่ลงบนกล่อง จากนั้นจึงให้ลูกบ้านที่ร่วมเล่นหยิบกระดาษนั้น นานะเสนอต่อที่ประชุมว่าการทำเช่นนี้จะทำให้ตำรวจตามหาตัวได้ยากมากขึ้นเนื่องจากไม่มีแรงจูงใจในการฆ่าหรือความสัมพันธ์ของทั้งผู้ตายและฆาตกร แม้จะเป็นเพียงการเล่นสนุก ๆ เท่านั้น แต่ต่อมาก็มีผู้ที่มีชื่ออยู่ในกระดาษถูกฆ่า และมีกฎอย่างไม่เป็นทางการว่าหากบุคคลหนึ่งฆ่าบุคคลหนึ่งที่ตามที่ตนปรารถนาแล้ว บุคคลดังกล่าวจะต้องฆ่าคนที่มีชื่ออยู่ในกระดาษที่ตนได้รับเป็นการตอบแทนหากถูกจับกุมโดยตำรวจ เกมสลับเปลี่ยนฆาตกรจึงวนเช่นนี้ไปเรื่อย ๆ แต่ถ้าหากไม่ทำตามกฎดังกล่าว ก็จะได้รับจดหมาย กระดาษ หรืออีเมลข่มขู่อยู่ตลอด โดยจะเขียนว่า "ถึงตาคุณแล้ว" () จนกว่าผู้นั้นจะฆ่าคนถัดไป เกมสลับเปลี่ยนฆาตกรยังมีข้อเสียหรือปัญหาอยู่บางประการ เช่น ผู้เล่นบางคนได้รับชื่อที่ตนไม่รู้จัก ผู้เล่นได้กระดาษเปล่า หรือผู้เขียนชื่ออาจได้รับชื่อของตนเอง

จากตารางด้านล่าง ชื่อตัวละครที่เป็น*ตัวเอียง*หมายถึงบุคคลนอกหอพัก และชื่อตัวละครที่เป็น หมายถึงถูกฆ่าโดยคูโรชิมะ

### บทที่สอง (ตอนที่ 11–20)
หลังการเสียชีวิตโดยไม่ได้ทันตั้งตัวของนานะ โชตะที่กำลังจะแต่งงานกับเธอด้วยโกรธแค้นเป็นอย่างมากและพร้อมที่จะเสี่ยงชีวิตตนเองเพื่อหาความจริงให้ได้ว่าใครเป็นคนฆ่าเธอ เขาได้พบกับลูกบ้านคนใหม่ นิไกโด (รีวเซ โยโกฮามะ) ที่มีความรู้ด้านปัญญาประดิษฐ์และกล่าวว่าเขาอาจใช้มันในการช่วยไขคดีนี้ได้ โชตะได้ตัดสินใจบอกเรื่องเกมสลับเปลี่ยนฆาตกรให้เจ้าหน้าที่ตำรวจรู้ซึ่งทำให้การสืบสวนเป็นไปได้ง่ายมากขึ้นและยังสามารถอธิบายการฆ่าโดยไม่มีแรงจูงใจได้อีกด้วย โชตะและเจ้าหน้าที่ตำรวจต่างสงสัยความจริงที่ว่าศพที่ถูกฆ่ามักจะตายด้วยรอยยิ้ม จึงตั้งข้อสงสัยว่าฆาตกรอาจเป็นคนเดียวกันและใช้โอกาสนี้ในการฆ่าพวกเขา แต่ก็ยังไม่สามารถให้คำตอบได้ว่าทำไมคนที่ไม่ได้ถูกเขียนชื่อลงบนกระดาษถึงถูกฆ่าด้วย จนนิไกโดเห็นว่าในห้องของเขามีเครื่องดักฟังอยู่ จึงโทรศัพท์ไปถามเพื่อนร่วมรุ่นที่มหาวิทยาลัยของเขาว่าทราบที่อยู่ของอูจิยามะ (ยูเฮ โอชิดะ) ที่คอยแอบตามคูโรชิมะอยู่ เมื่อไปถึงกลไกที่เขาวางไว้ก็ทำงานเมื่อเปิดประตูเข้าห้องของเขาไป ลูกธนู 3 ดอกถูกยิงเข้าที่หัวใจของเขาและเสียชีวิต หลังจากนั้นวิดีโอรับสารภาพการฆาตกรรมก็เปิดขึ้น แต่โชตะไม่เชื่อคำกล่าวอ้างของเขา เจ้าหน้าที่ตำรวจสามารถระบุสาเหตุที่ศพยิ้มขณะถูกฆาตกรรมได้ว่าพวกเขาดมแก๊สหัวเราะ

เมื่อปัญญาประดิษฐ์ของนิไกโดวิเคราะห์ความเป็นไปได้ของฆาตกร ผลที่ได้ออกมาคือคูโรชิมะ แต่นิไกโดกลับลังเลผลที่ได้ออกมาและมีปากเสียงกับโชตะโดยกล่าวอ้างว่าเพราะเธอเป็นแฟนกับนิไกโดจึงเข้าข้างเธอ โชตะเห็นจิ๊กซอว์ชิ้นหนึ่งที่แปลกเด่นไปจากชิ้นอื่น ๆ ที่นานะเป็นคนต่อ เมื่อนำออกมาเขาพบกับแผ่นกระดาษคอลัมน์ "วันนำโชคเดือนนี้" ในหนังสือพิมพ์ ซึ่งในแต่ละวันเป็นวันเดียวกันกับเหตุฆาตกรรมต่อเนื่องที่ทุกศพมีสีหน้ายิ้มแย้ม โชตะ นิไกโด และมินามิ (เท็ตสึชิ ทานากะ) ตัดสินใจล่อฆาตกรคนดังกล่าวด้วยการส่งจดหมายข่มขู่ไปยังคูโรชิมะ นิชิมูระ (โซโดะ วากะ) โอโนะ (นาโอะ) และเอโตะ (เรียวซูเกะ โคอิเกะ) ว่าพวกเขารู้เรื่องวันนำโชคเดือนนี้และให้ไปหาพวกเขาในโรงแรมแห่งหนึ่ง ซึ่งทั้ง 5 คนก็มาตามเวลานัดหมาย แต่เมื่อคนแรกมาถึง นิไกโดล็อกคอโชตะและสลบไป เมื่อโชตะได้สติเขาพบนิไกโดกำลังให้เขาตัดสินใจว่าจะเลือก "คุณช้าง" หรือ "คุณยีราฟ" หากเลือกคุณช้าง โพแทสเซียมคลอไรด์จะเข้าสู่ร่างกายโชตะ แต่หากเลือกคุณยีราฟ โพแทสเซียมคลอไรด์จะเข้าสู่ร่างกายคูโรชิมะ ซึ่งโชตะเลือกคุณช้าง ในจังหวะที่นิไกโดกำลังเปลี่นทิศทางการไหลของสารนั้นเอง โชตะหยิบเสาแขวนน้ำเกลือขว้างไปยังคูโรชิมะที่ต่อมาเธอยอมรับว่าเป็นฆาตกรต่อเนื่องจริง โดยมีอูจิยามะเป็นเสมือนผู้ติดตามที่อยากเป็นเหมือนเธอให้ได้ คูโรชิมะกล่าวว่าการฆ่าคนเป็นสิ่งที่เธอชอบและไม่สามารถหยุดได้ การที่เธอให้มาคบกับนิไกโดก็หวังว่าจะช่วยตนเองหยุดยั้งชั่งใจได้แต่ก็ไม่สำเร็จ เธอเปรียบเทียบความชอบนั้นกับความรักของโชตะที่มีให้แก่นานะจึงโกรธเป็นอย่างมาก แต่ "เอไอนานะจัง" ที่นิไกโดเป็นเขียนโปรแกรมให้ตอบกลับคำพูดของเขาที่เป็นเสียงของเธอไปจึงช่วยดึงสติโชตะและโอบกอดคูโรชิมะ และส่งเธอให้กับเจ้าหน้าที่ตำรวจต่อไป เมื่อโชตะและนิไกโดกำลังรับประทานอาหารเย็นอยู่ จู่ ๆ ก็มีเสียงกดออดห้องพักแต่ไม่มีคนอยู่ รถเข็นผู้สูงอายุขับมาหาพวกเขาพร้อมกระดาษติดบนแผ่นรองที่นั่งว่า "ถึงตาคุณแล้ว" ซาจิโกะกำลังนั่งอยู่บนดาดฟ้า มือของเธอถูกมัดและผลัดตกลงมา

## ตัวละคร

### ตัวละครหลัก

* **นานะ เท็ตสึกะ** แสดงโดย โทโมโยะ ฮาราดะ (49)

::; ภาพรวม
:: ผู้พักอาศัยห้อง 302 เป็นนักออกแบบชุดกีฬาและแฟนสาวของโชตะที่วางแผนจะแต่งงานกัน เธอค่อนข้างเก็บและมักจะพูดคุยสนทนากับผู้อื่นได้ยาก แต่ก็พยายามทักทายเพื่อนบ้านของเธอเพื่อไม่ให้เป็นการเสียมารยาท เมื่อนานะจะเล่าความเท็จให้แก่ใครฟัง เธอจะประสานมือทั้งสองเข้าด้วยกัน ในอดีตเธอเคยเป็นอดีตภรรยาของอาซาโอะ เจ้านายในที่ทำงานเก่าของเธอ แม้จะเลิกรากันไปแล้วทั้งสองยังคงพบเจอกันเมื่อโชตะไม่อยู่ นานะเคยมีปากเสียงกับคิโนชิตะเรื่องการปลอมแปลงหลักฐานข่มขู่เธอให้เปิดเผยความลับเรื่องของเกมโดยการเขียน "ผู้พักอาศัยห้อง 302" ลงบนกระดาษและแสดงให้แก่นานะดูเพื่อทำให้เธอหวาดกลัว ในตอนที่ 10 หลังจากโชตะหายตัวไปอย่างปริศนาจึงได้ขอความช่วยเหลือจากครอบครัวเอโนโมโตะให้ช่วยตามหา แต่ท้ายที่สุดแล้วเธอพบโชตะและคูโรชิมะอยู่ภายในห้องพักของพวกเขาเอง จึงพยายามช่วยออกมาแต่ถูกซานาเอะพยายามฆ่าด้วยเครื่องปั่นน้ำผลไม้ นานะพยายามหนีลงมาทางบันไดสู่ลานจอดรถของหอพัก เมื่อลูกบ้านเห็นเหตุการณ์จึงโทรศัพท์หาเจ้าหน้าที่ตำรวจส่วนคิโนชิตะถ่ายวิดีโอเก็บไว้ ซานาเอะที่กำลังจะฆ่านานะล้มเลิกความคิดดังกล่าวหลังลูกชายของเธอขู่จะกระโดดลงมาจากห้องพักของเขา ชั้นที่ 4 แต่เขากลับพลัดตกลงมาโดยมีโชตะรับไว้จึงได้รับบาดเจ็บส่งตัวไปยังโรงพยาบาล 
::; การเสียชีวิต
:: ในขณะที่โชตะเข้ารับการรักษาอยู่ในโรงพยาบาลเธอถูกฆ่า โดยซาวะ คูโรชิมะ ด้วยโพแทสเซียมคลอไรด์ที่ใช้ทางการแพทย์ฉีดเข้าสู่ร่างกายของเธอ ในตอนที่ 20 ได้เปิดเผยว่านานะใกล้ที่จะได้รู้ความจริงว่าฆาตกรต่อเนื่องเป็นใครจากหนังสือพิมพ์ที่มีคอลัมน์ "วันนำโชคเดือนนี้" ใส่อยู่ในกระเป๋าของเธอจึงต้องกำจัดก่อนที่จะถูกรู้ตัว นานะที่กำลังเฝ้าไข้โชตะอยู่ถูกคูโรชิมะเจาะเข็มยาเช่นเดียวกันกับโชตะ และให้เธอตัดสินใจว่าจะให้เลือก "คุณช้าง" หรือ "คุณยีราฟ" หากเลือกคุณช้าง โพแทสเซียมคลอไรด์จะเข้าสู่ร่างกายโชตะ แต่หากเลือกคุณยีราฟ โพแทสเซียมคลอไรด์จะเข้าสู่ร่างกายเธอแทน ซึ่งเธอเลือกยีราฟและได้เสียชีวิตลงข้าง ๆ โชตะ
::; เกมสลับเปลี่ยนฆาตกร
:: ในเกมสลับเปลี่ยนฆาตกร นานะเขียนชื่อของอดีตสามีของเธอที่ยังคอยตามเธอไม่เลิกหลังขอหย่าไปแล้วก็ตาม แต่เธอกลับเสียใจจากการเขียนชื่อของเขาลงไปเพราะไม่นึกว่าจะมีการฆ่ากันเกิดขึ้นจริง ๆ นานะจึงตกลงเป็นการส่วนตัวกับยูซูรุที่หยิบได้ชื่อของเขาว่าอย่าฆ่าเขาแม้จะไม่มีอะไรการันตี แต่สุดท้ายแล้วเขาก็ถูกยูซูรุฆ่า จนถึงตาของนานะที่จะต้องไปฆ่าทากาฟูมิ โคโนะ ลูกน้องของทามิยะแต่ถูกฆ่าเสียก่อน นานะและโชตะจึงตั้งข้อสงสัยว่านี่อาจไม่ใช่เกมสลับเปลี่ยนฆาตกรอีกต่อไปแล้ว

* **โชตะ เท็ตสึกะ** แสดงโดย เค ทานากะ (34)

:: ผู้พักอาศัยห้อง 302 เป็นผู้ฝึกสอนส่วนบุคคลและแฟนหนุ่มของนานะที่วางแผนจะแต่งงานกัน เขาชอบอ่านนวนิยายสืบสวนสอบสวนจึงเป็นคนชอบสังเกตสิ่งเล็ก ๆ น้อย ๆ รอบตัวของเขา เมื่อโชตะจะเล่าความเท็จให้แก่ใครฟัง เขาจะเกาหน้าอกข้างขวา โชตะเป็นคนที่มีความอัธยาศัยมาก แม้กระทั่งนานะไม่ได้บอกความจริงกับเขาที่ว่าเธอยังไม่ได้หย่ากับอดีตสามีของเธอทางกฎหมายหรือเรื่องที่เธอไม่ได้บอกเรื่องเกมสลับเปลี่ยนฆาตกร โชตะก็ยังคงรักนานะเหมือนเดิมหรืออาจมากขึ้นกว่าด้วย หลังโชตะรู้เรื่องเกมสลับเปลี่ยนฆาตกรแล้ว เขาพร้อมทำทุกอย่างเพื่อปกป้องนานะไม่ให้ได้รับอันตราย ด้วยนิสัยเดิมที่เขาช่วยการสืบสวนแล้วจึงมีส่วนช่วยกระตุ้นให้เขาสืบหาฆาตกรในเกมดังกล่าว ในตอนที่ 9 เมื่อความอยากรู้อยากเห็นของโชตะเกี่ยวกับอากัปกิริยาที่น่าสงสัยของซานาเอะจึงฉวยโอกาสที่สามีของเธอไม่อยู่ห้องเข้าไป เขาพบกับคูโรชิมะที่ถูกมัดมือและปากห้อยอยู่บนเก้าอี้ นอกจากนี้ยังพบลูกชายของพวกเขาที่ถูกปิดตายอยู่ในห้องพักนั้น เมื่อโชตะเห็นจึงรีบเข้าไปช่วยแต่ถูกซานาเอะแทงด้วยไขควงเข้าที่ต้นขาและหัวฝาดล้มลงกับขอบเตียง ในตอนที่ 10 เมื่อนานะพบตัวโชตะอยู่ในห้องพักของซานาเอะแล้วถูกเธอพยายามไล่ฆ่าจนถูกต้อนลงมาที่ลาดจอดรถ เขารับลูกชายของเธอที่พลัดตกลงมาจากชั้นที่ 4 ของอาคารหลังขู่ว่าจะกระโดดถ้าจะฆ่านานะ ทำให้โชตะได้รับบาดเจ็บถูกนำตัวส่งโรงพยาบาล แต่เมื่อกลับมาที่ห้องพักของเขาเพื่อจะขอนานะแต่งงานด้วยกลับพบเธอเป็นศพ ในบทที่ 2 หลังจากการเสียชีวิตของนานะที่ทำให้เขารู้สึกเศร้าโศกเป็นอย่างมาก ในขณะเดียวกันก็โกรธแค้นฆาตกรผู้ฆ่าแฟนสาวอันเป็นที่รักของเขา โชตะได้พบกับนิไกโดที่มีความรู้ด้านปัญญาประดิษฐ์ช่วยสร้างโปรแกรมวิเคราะห์ความเป็นไปได้ของฆาตกร (สำหรับตอนที่ 19–20 ดู )

* **ซาวะ คูโรชิมะ** แสดงโดย นานาเซะ นิชิโนะ (21)

:: ผู้พักอาศัยห้อง 202 มาจากจังหวัดโคจิ เธอมีบาดแผลเต็มร่างกาย จากการถูกแฟนหนุ่มของเธอทำร้ายแต่ภายหลังได้เสียชีวิตไปจากอุบัติเหตุทางถนน แม้จะเป็นคนที่ดูเงียบ ๆ แต่เธอเป็นคนที่มีทักษะด้านการคิดและคำนวณสิ่งต่าง ๆ โดยเฉพาะการวิเคราะห์ฆาตกรในเกมสลับเปลี่ยนฆาตกร ในเกมสลับเปลี่ยนฆาตกร เธอได้เขียนชื่ออาจารย์ในมหาวิทยาลัยของเธอ ฮายากาวะ ที่แต่เดิมไม่เข้ากันได้เท่าไหร่เพราะเขาไม่ให้วิทยานิพนธ์ของเธอผ่านและให้เรียนซ้ำชั้นอยู่เช่นนั้นไปเรื่อย ๆ ในตอนที่ 14 เธอถูกอูจิยามะ ผลักเธอตกลงบนรางรถไฟขณะยืนรออยู่บนชานชาลา คูโรชิมะไม่ถูกรถไฟชนแต่ศีรษะชนกับรางรถไฟอย่างแรงจนได้รับบาดเจ็บสาหัส และออกจากโรงพยาบาลได้ จากนั้นจึงหันมาคบกับนิไกโด (สำหรับตอนที่ 19–20 ดู )

* **ชิโนบุ นิไกโด** แสดงโดย รีวเซ โยโกฮามะ (25) (ตอนที่ 11–)

:: ผู้พักอาศัยห้อง 304 ต่อจากครอบครัวคิตากาวะ ถูกเรียกโดยโชตะว่า "โดยัง" และ "ชีจัง" โดยโอโนะ เป็นนักศึกษาปริญญาโทที่กำลังเรียนด้านปัญญาประดิษฐ์ ย้ายเข้ามาอยู่ในหอพักทั้ง ๆ ที่เป็นข่าวอื้อฉาวว่าเป็นหอพักฆาตกรเพราะอยู่ใกล้มหาวิทยาลัยของตนและราคาห้องพักก็ถูกลง นิไกโดไม่ชอบรับประทานอาหารและกลิ่นตัวของคนอื่น ในตอนที่ 11 เขาถูกโชตะขอร้องให้ใช้ความรู้ด้านปัญญาประดิษฐ์ของเขามาช่วยไขคดีฆาตกรรมของนานะที่เสียชีวิตไปอย่างปริศนา ในตอนที่ 16 นิไกโดได้ตกลงเป็นแฟนหนุ่มของคูโรชิมะ (สำหรับตอนที่ 19–20 ดู )

* **มาซากาซุ มินามิ** แสดงโดย เท็ตสึชิ ทานากะ (50) (ตอนที่ 13–)

:: ผู้พักอาศัยห้อง 502 ต่อจากครอบครัวอากาอิเกะ มาจากจังหวัดโคจิ เป็นยูทูบเบอร์เล่าเรื่องคดีฆาตกรรม ย้ายเข้ามาอยู่ในหอพักต่อจากห้องที่เกิดฆาตกรรมเพราะราคาค่าเช่าถูกกว่า ในห้องของเขามีกล้องวิดีโอวางอยู่รายรอบและเสื่อเพียง 1 ผืน ขณะที่คูโรชิมะกำลังเข้ารับการรักษาในโรงพยาบาลหลังถูกอูจิยามะผลักจากชานชาลารถไฟ ในตอนที่ 15 เขาปลอมตัวเป็นเจ้าหน้าที่รักษาความปลอดภัยของโรงพยาบาลที่เธออยู่ เพื่อตามหาฆาตกรที่ฆ่าลูกสาวของเขาในวันที่เกิดไต้ฝุ่นขนาดใหญ่ ในตอนที่ 20 มินามิพบรองเท้าเปื้อนโคลนข้างหนึ่งที่หายไปในที่เกิดเหตุอยู่ในห้องของคูโรชิมะซึ่งทำให้เขาหมดกังวลหลังเธอถูกดำเนินคดีตามกฎหมายและย้ายออกจากหอพักไป

* **โทโกชิมะ ฮิโรชิ** แสดงโดย นาโอโตะ ทาเกนากะ (60)

:: ผู้ดูแลอาคารของหอพัก เขาไม่ได้เป็นที่ชื่นชอบนักของผู้พักอาศัย เมื่อนานะและโชตะย้ายเข้ามาอยู่ในหอพักเป็นครั้งแรก โทโกชิมะได้เข้าไปเดินถ่ายรูปเฟอร์นิเจอร์ต่าง ๆ และตรวจสอบความทรุดโทรมที่อยู่ในห้องเก็บไว้เป็นหลักฐานเพื่อป้องกันการร้องเรียนเรื่องไม่ได้เงินประกันตอนย้ายออก แม้ว่าทั้งนานะและโชตะจะซื้อห้องพักนี้แล้วก็ตามแต่โทโกชิมะยืนยันที่จะถ่ายรูปเก็บไว้ ตอนตกดึกหลังโชตะพบกุญแจที่คาดว่าน่าจะเป็นของโทโกชิมะตกไว้ในห้องจึงโทรศัพท์หาเขา แต่เสียงโทรศัพท์ดังขึ้นบริเวณระเบียงห้องพักของนานะและโชตะ พวกเขาพบโทโกชิมะที่ถูกเชือกมัดลำตัวไว้ จากนั้นเขาจึงตกลงสู่พื้น ในตอนที่ 20 นิชิมูระซึ่งเป็นบุคคลเพียงไม่กี่คนที่ชื่นชอบเขาเปิดเผยว่าเขาได้พบบันทึกของผู้ดูแลหอพักเขียนเชิงตัดพ้อว่าเขาถูกทุกคนรังเกียจ แม้กระทั่งประธานสมาคมลูกบ้าน ซานาเอะ ซึ่งเป็นคนเขียนชื่อของเขาในเกมสลับเปลี่ยนฆาตกร และยังถูกจับได้ชื่อตนเองด้วย จึงตัดสินใจฆ่าตัวตาย ส่วนชื่อคนที่เขาเขียน โยชิมูระ เป็นเพื่อนของเขาที่เล่นไพ่นกกระจอกด้วยกันแต่มักเป็นฝ่ายแพ้อยู่เสมอ

* **ซานาเอะ เอโอโมโตะ** แสดงโดย ทาเอะ คิมูระ (45)

:: ผู้พักอาศัยห้อง 402 เป็นประธานสมาคมลูกบ้านของหอพัก แม้ว่าเธอถือตำแหน่งสูงสุดในหอพักแต่เธอไม่กล้าที่จะออกความคิดเห็นหรือสามารถควบคุมสถานการณ์ต่าง ๆ ที่เกิดขึ้นในหอพักได้ดี ซานาเอะมักใช้เวลาในการถอยรถยนต์ของเธอเข้าที่จอดรถมาก ในเกมสลับเปลี่ยนฆาตกรที่ได้เขียนชื่อผู้ดูแลอาคาร ซานาเอะมักถูกแรงอำนาจของสามีเธอบังคับให้ทำตามเพื่อผลประโยชน์ของทั้งสอง โดยเฉพาะอย่างยิ่งในเกมสลับเปลี่ยนฆาตกรที่เขารู้เรื่องนี้ด้วย ในตอนที่ 9 เธอถูกโชตะเข้าไปในห้องพักโดยไม่ได้รับอนุญาตและพบกับคูโรชิมะที่ถูกลักพาตัวมา กับลูกชายของเธอที่ถูกขังไว้ในห้องนอนของเขา ซานาเอะกล่าวว่าในอดีตเธอเองในอดีตเคยถูกกลั่นแกล้งจึงไม่อยากให้ลูกชายของเธอต้องตกเป็นเช่นนั้นเหมือนกัน หลังนานะพบกับโชตะและคูโรชิมะที่เธอกักขังไว้ในห้องพัก เธอจึงพยายามฆ่านานะและฆ่าตัวตายตามแต่ถูกลูกชายของเขาห้ามไว้โดยขู่ว่าจะกระโดดตึกถ้าทำเช่นนั้น ท้ายที่สุดซานาเอะถูกจับกุมในข้อหาพยายามฆ่า แต่เรื่องการฆาตกรรมยูตาโร ยามางิวะ บุคคลที่เธอจับชื่อในกระดาษได้ยังไม่ยอมรับออกมา สามีของเธอเปิดเผยว่าเธอเป็นคนจิตไม่ปกติและหลังจากการจับกุมเธอก็ไม่ได้ให้การอะไรแต่เมื่อเป็นเรื่องลูกชายของเธอก็จะให้ความสนใจทันที

* **จุนอิจิโร ทามิยะ** แสดงโดย คัตสึฮิซะ นามาเซะ (58)

:: ผู้พักอาศัยห้อง 103 "ใช้ชีวิตอย่างซื่อตรงและบริสุทธิ์" คืออุดมคติของเขา มาจากจังหวัดโคจิ เคยทำงานให้กับธนาคารแห่งหนึ่งที่เกษียณก่อนวัย ทามิยะเป็นคนจริงจังและมักใช้คำที่เป็นทางการและสุภาพตลอดเวลา หลังเกิดเหตุฆาตกรรมที่เขาสงสัยว่าจะเป็นฝีมือของคนในหอพักขึ้นเป็นครั้งที่สอง ทามิยะตัดสินใจติดตั้งกล้องวงจรปิดโดยไม่ได้บอกลูกบ้านคนอื่น ๆ ต่อมาเขาได้ตั้งใจที่จะเป็นนักแสดงละครเวที เมื่อครั้งทามิยะเคยทำงานในธนาคาร เขามีลูกน้องคนหนึ่งที่กล่าวว่าเป็นลูกน้องที่น่าภูมิใจ แต่เมื่อนานะกับโชตะไปสืบกับเจ้าตัวเองเขากลับกล่าวว่าตัวเขาเองเป็นคนที่มีลักษณะนิสัยตรงกันข้ามกับทามิยะโดยสิ้นเชิง แต่ในวันนั้นเองเขาถูกมีดแทงท่ามกลางผู้คนที่เดินสัญจรไปมาข้างถนน ในตอนที่ 12 หลังเพื่อนร่วมงานการแสดงละครเวทีหญิงคนหนึ่งสารภาพรักต่อเขาแต่ปฏิเสธไป แต่ต่อมาได้แอบคบหากับเธออย่างลับ ๆ โดยที่ภรรยาไม่รู้ จนในตอนที่ 16 เขาไม่สามารถกุมความลับไว้ได้ต่อไป และตัดสินใจเข้ามอบตัวกับเจ้าหน้าที่ตำรวจในตอนที่ 18 ทามิยะสารภาพว่าเขาได้ลงมือฆ่าอดีตแฟนหนุ่มของคูโรชิมะที่คอยทำร้ายร่างกายเธอหลังเขาได้เห็นภาพในกล้องวงจรปิดที่เขาได้ติดตั้งไว้ในตอนที่ 3

### หอพักคิอึนเควคูรามาเอะ

#### ชั้นที่หนึ่ง

; ห้อง 101

* **ยูซูรุ คูซูมิ** แสดงโดย โยชิฮิโกะ ฮายามาดะ (45)

:: เป็นพนักงานบริษัทซ่อมบำรุงลิฟต์ที่คลั่งลิฟต์เป็นอย่างมากจนถึงมีการตั้งชื่อลิฟต์ให้แต่ละตัว โดยคูซูมิได้ตั้งชื่อลิฟต์ประจำหอพักว่า "แอนเจลีนา" เขาเป็นคนช่างวางแผนและควบคุมสถานการณ์ได้ดี ด้วยความจริงที่ว่าใบหน้าของเขานั้นคล้ายกับนักแสดงชื่อดังคนหนึ่ง ฮากามาดะ โยชิฮิโกะ เป็นอย่างมาก ทำให้เขาจำเป็นที่จะต้องปกปิดใบหน้าโดยการสวมแว่นตาดำและหน้ากากตลอดเวลาเมื่อออกไปข้างนอก อีกทั้งยังถูกโกรธเมื่อแฟนคลับของเขาขอลายเซ็นผิดคนและถูกดูถูกต่อว่าจึงเขียนชื่อโยชิฮิโกะลงไปในเกมสลับเปลี่ยนฆาตกร นอกจากนี้ชื่อที่เขาหยิบได้จากเกมคืออดีตสามีของนานะ แต่เธอขอร้องไม่ให้ฆ่าเขาไม่ว่าจะเกิดอะไรขึ้นก็ตาม แต่แม้จะเป็นเช่นนั้นเขาถูกข่มขู่อย่างต่อเนื่องจนเขาโพสต์ลงอินเทอร์เน็ตให้ช่วยสลับฆ่าอดีตสามีของนานะ จนสุดท้ายแล้วเขาก็ลงมือฆ่าโดยการดัดแปลงลิฟต์ในโกดังของเขาให้เปิดประตูแม้ตู้จะยังมาไม่ถึงและผลักเขาตกลงไป แต่คูซูมิถูกจับขาตกลงไปด้วยจึงได้รับบาดเจ็บสาหัส หลังจากคูซูมิฟื้นตัวในตอนที่ 14 เขาแกล้งสลับเปลี่ยนบุคคลิกเป็นโยชิฮิโกะ ฮามาดะเพื่อหลีกเลี่ยงการตอบคำถามจากลูกบ้านและเจ้าหน้าที่ตำรวจ แต่ไม่นานก็ถูกจับได้ เมื่อเป็นเช่นนั้นโชตะจึงให้เขาเดินทางไปมอบตัวแก่เจ้าหน้าที่ตำรวจแต่ถูกซากูรางิ แฟนสาวของฟูจิอิฉีดยาระงับประสาท ที่ต้นขาและตกลงบันไดสะพานลอย เขาได้สติอีกทีเมื่ออยู่โรงพยาบาล โชตะไปเยี่ยมเขาและขอร้องให้ยอมมอบตัวกับเจ้าหน้าที่ตำรวจ คูซูมิยอมรับว่าเขาได้ลงมือฆ่าโฮโซกาวะ อาซาโอะ

; ห้อง 102

* **คาโยะ โคจิมะ** แสดงโดย เรโกะ คาตาโอกะ (42)

:: เป็นภรรยาของโทชิอากิ เธอเปิดโรงเรียนสอนภาษาอังกฤษสำหรับเด็กในห้องพักของเธอ ในตอนที่ 5 โคจิมะได้พาตัวลูกชายคนเดียวของคิตางาวะมาโดยไม่ได้รับอนุญาต อีกทั้งยังให้เสื้อตัวใหม่และพาเขาไปตัดผม เพราะเธอเพียงอยากมีลูกเป็นของตนเองกับสามีของเธอ โทชิอากิ แต่เขาไม่ยินยอม ในตอนที่ 6 เมื่อโทชิอากิขอให้เธอส่งไม้กอล์ฟให้แก่เขาทางไปรษณีย์ก็พบขาของเธอในกระเป๋าใบนั้น ในตอนที่ 15 พบศพเธอแขวนคออยู่ในโรงงานแปรรูปเนื้อสัตว์ ในตอนที่ 20 คูโรชิมะซึ่งเป็นผู้ฆ่าโคจิมะเปิดเผยว่าเธอด้วยการรัดคอ

* **โทชิอากิ โคจิมะ** แสดงโดย โยชิยูกิ สึโบกูระ (45)

:: เป็นสามีของคาโยะที่ไม่ได้อยู่ด้วยกันแล้ว เขาปฏิเสธที่จะมีลูกกับคาโยะซึ่งจุดประกายความโกรธของเธอ เมื่อโทชิอากิลืมไม้กอล์ฟไว้ที่ห้องพัก เขาได้ขอให้คาโยะนำมาส่งที่ทำงานของผ่านไปรษณีย์ แต่สิ่งที่ได้รับมานั้นเป็นขาของเธอ ตั้งแต่ตอนที่ 12 หลังการตายของภรรยาเขา โทชิอากิตัดสินใจย้ายเข้ามาอยู่ในห้องพักของเธอหลังโดนไล่ออกจากบ้านชู้

; ห้อง 103

* **คิมิโกะ ทามิยะ** แสดงโดย ซาโตมิ นางาโนะ (55)

:: เป็นภรรยาของจุนอิจิโร

; ห้อง 104

* **โยโกะ อิชิซากิ** แสดงโดย คานะ มิกูระ (35)

:: เป็นภรรยาของเค็นจิ เธอเป็นคนขี้กลัวและมักถูกชักจูงโดยผู้อื่นได้ง่าย โยโกะมักมีปากเสียงกับคิตากาวะ หลังจากเกิดเหตุฆาตกรรมที่วนเวียนอยู่ในหอพัก โยโกะและลูก ๆ ของเธอได้ฝึกคาราเต้เพื่อป้องกันตนเอง ในเกมสลับเปลี่ยนฆาตกร เธอเขียนชื่อของเธอลงไปเพราะไม่มีใครที่อยากให้ถูกฆ่า

* **เค็นจิ อิชิซากิ** แสดงโดย ยาซูฟูมิ ฮายาชิ (39)

:: เป็นสามีของโยโกะ

* **ฟูมิโยะ อิชิซากิ** แสดงโดย มิยุ ทามูระ (9)

:: ลูกสาวของทั้งโยโกะและเค็นจิ

* **คาซูโอะ อิชิซากิ** แสดงโดย ริกุ โอโนะ (6)

:: ลูกชายของทั้งโยโกะและเค็นจิ

#### ชั้นที่สอง

; ห้อง 201

* **เคซูเกะ อูกิตะ** แสดงโดย โยชิ ทานากะ (55)

:: อูกิตะเป็นคนที่พูดโน้มน้าวใจคนอื่นได้ดีและโกหกได้โดยไม่รู้สึกผิดอะไร ในอดีตเคยเข้าไปพัวพันกับแก๊งต่าง ๆ จึงถูกจับกุมอยู่บ่อยครั้ง อูกิตะได้รับการว่าจ้างให้ขโมยผลผลิตทางการเกษตรจากไร่นาพร้อมกับไอริและเรียวไปขายให้แก่ตลาดมืดและได้รับรายได้จากการขายดังกล่าว ในตอนที่ 6 เขาได้ลงมือฆ่าโฮโซกาวะ มาซาโอะแม้จะไม่ใช่ชื่อที่ตนหยิบได้ก็ตาม อูกิตะเป็นห่วงไอริเหมือนกับลูกสาวคนหนึ่ง เขาไม่ยอมให้เธอต้องมีประวัติอาชญากรรมใด ๆ ในตอนที่ 7 เขาถูกไอริขอร้องให้โน้มน้าวพ่อของเธอเข้าร่วมงานแต่ง แต่เมื่อเขาพบเขากลับดูถูกไอริ ด้วยความโกรธเธอจึงแทงพ่อของเธอด้วยมีดที่เตรียมมา แต่อูกิตะเข้ารีบมีดแทน เพื่อไม่ให้ไอริต้องโทษจำคุกอูกิตะจึงบอกกับเธอว่าจะเรียกรถพยาบาลเอง แต่เขาถูกคูโรชิมะฆ่าโดยใช้สายไฟรัด

* **ไอริ เซโน** แสดงโดย คาเร็น โอโตโมะ (21)

:: เป็นลูกมือของอูกิตะและวางแผนที่จะแต่งงานกับเรียว เธอเป็นส่วนหนึ่งของการฆาตกรรมโฮโซกาวะ มาซาโอะ ในอดีตไอริเป็นเด็กกำพร้าที่พ่อของเธอทิ้งไปจึงขอให้อูกิตะเป็นพ่อของเธอ ในตอนที่ 7 ไอริไปเจอพ่อของเขาเพื่อให้ไปงานแต่งของเธอกับเรียว แต่ด้วยความโกรธหลังจากถูกเขาดูถูกจึงตั้งใจจะแทงพ่อของเธอแต่อูกิตะเข้ารับมีดแทน ภายหลังเขาถูกฆ่าโดยใช้สายไฟรัด

* **เรียว คากินูมะ** แสดงโดย มาซากิ นากาโอะ (21)

:: เป็นลูกมือของอูกิตะและวางแผนที่จะแต่งงานกับไอริ เขาเป็นส่วนหนึ่งของการฆาตกรรมโฮโซกาวะ มาซาโอะ

; ห้อง 203

* **ซินยี่ หลิน** แสดงโดย มิโฮะ คานาซาวะ (22)

:: เป็นชาวจีนทำงานอยู่ที่ร้านอาหารภูฏาน ซินยี่มักถูกเจ้าของร้านอาหารที่ชื่อดอร์จี ลวนลามทั้งทางกายและวาจาอยู่บ่อยครั้ง เธอจึงเขียนชื่อของเขาลงไปในเกมสลับเปลี่ยนฆาตกร โดยผู้ลงมือฆ่าคือฟูจิอิ เขาได้ตัดท่อแก๊สในร้านอาหารและประจวบเหมาะกับที่เขากำลังจุดมวนบุหรี่อยู่จึงเกิดประกายไฟขึ้นและระเบิดในที่สุด แม้ว่าซินยี่จะถูกเขาทำไม่ดีมากเท่าไหร่ แต่เมื่อเธอไหวตัวทันว่าเขาจะเป็นคนที่จะต้องถูกฆ่ารายถัดไป เธอตัดสินใจโทรศัพท์หาเขาให้วิ่งหนีออกมาจากร้านอาหารให้เร็วที่สุด แต่ก็ไม่ทันการ ในตอนที่ 4 หลังจากเจ้าของร้านอาหารภูฏานของเธอเสียชีวิต ซินยี่ลังเลใจว่าจะแจ้งเจ้าหน้าที่ตำรวจดีหรือไม่ แต่สุดท้ายแล้วก็ตัดสินใจที่จะไม่แจ้งเพราะเห็นแก่คนต่างด้าวที่แอบพักอาศัยในห้องพักของเธอ

* **เหงียน เกือง** แสดงโดย อิกูมิ อิซากะ (21)

:: เพื่อนร่วมห้องและแฟนหนุ่มของซินยี่ ในตอนที่ 20 เกืองตัดสินใจมอบตัวกับเจ้าหน้าที่ตำรวจหลังเขาอยู่เกินตามที่วีซ่ากำหนดและเพื่อกลับมาขอซินยี่แต่งงานได้ตามกฎหมาย

* **อิกบาล** แสดงโดย บาลเวียร์ (45)

:: เพื่อนร่วมห้องของซินยี่และมีความสามารถด้านเทคโนโลยี

; ห้อง 204

* **จุน นิชิมูระ** แสดงโดย โซโดะ วากะ (38)

:: มักไปไหนมาไหนด้วยกุญแจอยู่ในมือ ตั้งแต่ตอนที่ 11 เป็นต้นไปเขาได้เสนอตัวเป็นประธานสมาคมลูกบ้านของหอพักแทนซานาเอะที่ถูกจับกุมไป นิชิมูระเปิดร้านคาเฟ่และได้ชักชวนให้ไอริ เรียว และซินยี่มาร่วมทำงานให้กับเขาด้วย ในตอนที่ 19 นิชิมูระได้เปิดอ่านบันทึกผู้ดูแลหอพัก ซึ่งเขียนอย่างชัดเจนว่าเขาตัดพ้อเรื่องที่มีแต่คนเกลียดเขาจึงตัดสินใจฆ่าตัวตายจึงพยายามเข้าไปพูดคุยและช่วยเหลือแต่ไม่ทันการ ด้วยความโกรธนิชิมูระจึงเริ่มเป็นคนข่มขู่ให้คนต่อ ๆ ไปฆ่าชื่อคนที่ตนหยิบได้ต่อไป

#### ชั้นที่สาม

; ห้อง 301

* **มิกิฮะ โอโนะ** แสดงโดย นาโอะ (25)

:: เธอเป็นคนเงียบ ๆ แต่ทำขนมหวานที่ไม่ค่อยมีคนทำได้และเป็นคนเดียวที่แขวนป้ายชื่อของตนเองที่ทำโดยผู้ดูแลอาคาร ในตอนที่ 3 เธอได้แสดงท่าทีเข้าหาโชตะยังเห็นได้ชัด จนถึงตอนที่ 4 ที่โชตะให้คำตอบที่ไม่เป็นที่น่าพอใจแก่เธอ โอโนะจึงโกรธเขาและบอกเรื่องเกมสลับเปลี่ยนฆาตกรแก่โชตะที่นานะไม่เคยบอกเขามาก่อน นอกจากนี้ยังแสดงท่าที่โกรธเคืองนานะอย่างเห็นได้ชัด แต่ตั้งแต่การเสียชีวิตของนานะ เธอก็ได้เลิกชอบโชตะและหันมาชอบนิไกโดแทน ในตอนที่ 17 โอโนะได้เชิญนิไกโดเขาไปยังห้องของเธอและวางยาสลบในชา

; ห้อง 304

* **ซูมิกะ คิตากาวะ** แสดงโดย เซ มาโตมุ (42)

:: เป็นดีเจจัดรายการให้แก่สถานีวิทยุแห่งหนึ่ง เธอเป็นคุณแม่เลี้ยงเดี่ยวที่ทำงานหนักจึงมักปล่อยลูกชายคนเดียวของเธออยู่ที่หอเพียงลำพัง ในตอนที่ 5 หลังเธอรู้ว่าโซระถูกโคจิมะ ผู้พักอาศัยห้อง 102 พาตัวลูกชายของเธอไปอยู่ในห้องของเธอเพียงลำพัง เธอจึงรุดรีบไปนำตัวโซระออกมาจากห้อง ในเกมสลับเปลี่ยนฆาตกร เธอเขียนชื่อโคจิมะลงไปเพื่อลูกชายของเธอที่มักถูกเธอพาตัวไป ในตอนที่ 9 เธอได้ย้ายออกจากหอพักไปเพื่อความปลอดภัยของโซระ

* **โซระ คิตากาวะ** แสดงโดย เร ทานากะ (5)

:: เป็นลูกชายคนเดียวของซูมิกะ เขามักถูกโคจิมะพาไปที่ห้องของเธอเมื่อแม่ของเขายังไม่กลับมาจากที่ทำงานอยู่บ่อยครั้ง โซระสนิทกับลูกชายลับของซานาเอะโดยที่แม่ของเขาไม่รู้ ในตอนที่ 14 โซระถูกโซอิจิลักพาตัวไป เขาบีบคอโซระในที่ลับตาคนแต่ถูกโชตะ นิไกโด และมินามิช่วยเหลือไว้ได้ทันจึงนำไปสู่การจับกุมโซอิจิ

#### ชั้นที่สี่

; ห้อง 401

* **อากาเนะ คิโนชิตะ** แสดงโดย มาโฮะ ยามาดะ (38)

:: "การเปิดเผยความจริงคือเป้าหมายของฉัน" เธอได้รับหน้าที่ให้ทำความสะอาดหอพักแม้ว่าเธอจะไม่ได้เข้าร่วมการประชุมสมาคมลูกบ้านก็ตาม แต่ด้วยความสงสัยจากการประชุมสมาคมลูกบ้านที่เธอไม่ได้รับการเชิญ จึงใช้โอกาสนี้ในการค้นขยะของลูกบ้านแต่ละคนเพื่อหวังว่าจะพบเบาะแสอะไรบางอย่าง ตั้งแต่ตอนที่ 7 เป็นต้นมาคิโนชิตะเริ่มถ่ายภาพและอัดคลิปวิดีโอของลูกบ้าน และได้ทำแผนผังความเชื่อมโยงของเหตุฆาตกรรมที่เกิดขึ้น ในตอนที่ 12 ได้ปรากฏว่าคิโนชิตะได้เขียนหนังสือค้นคว้าเกี่ยวกับขยะ เธอบอกว่าขยะของแต่ละคนสามารถบอกอะไรเธอได้หลายอย่าง

; ห้อง 402

* **มาซาชิ เอโนโมโตะ** แสดงโดย มาซาโนบุ ซากาตะ (48)

:: เป็นสามีของซานาเอะและสารวัตรตำรวจกองความปลอดภัยชุมชนประจำสถานีตำรวจซูมิดะที่กำลังรอคอยการเลื่อนตำแหน่งเป็นผู้กำกับการ จึงทำให้การสืบสวนและสอบสวนของเจ้าหน้าที่สืบสวนนายอื่น ๆ ทำได้ยากขึ้นเพราะเกรงว่าอาจส่งผลกระทบต่อการเลื่อนขั้นของเขา มาซาชิเป็นคนรอบคอบและระมัดระวังตัวในทุกการกระทำ 

* **โซอิจิ เอโนโมโตะ** แสดงโดย โทวะ อารากิ (14)

:: เป็นลูกชายของทั้งซานาเอะและมาซาชิ ในอดีตถูกข่มเหงรังแกโดยเพื่อน ๆ ของเขา ซานาเอะผู้เป็นแม่ด้วยความเป็นห่วงจึงจับเขาใส่กล่องกระดาษและพาตัวเขาขึ้นมายังห้องพักของเธอ จากนั้นจึงล็อกประตูห้องนอนของเขาเสมือนการขังเขาไว้เพื่อป้องกันไม่ให้โซอิจิถูกใครทำร้ายอีก ในตอนเดียวกันเมื่อโซอิจิเห็นแม่ของเขากำลังจะฆ่านานะกลางลานจอดรถของหอพัก เขาจึงขู่ว่าจะกระโดดลงมาจากห้องพักที่อยู่บนชั้น 4 ของอาคาร ซานาเอะที่ล้มเลิกความคิดดังกล่าวทำให้โซอิจิไม่กระโดดลงมาจากตึก แต่เขาก็พลัดตกลงมาโดยมีโชตะรับไว้อยู่ด้านล่างจึงไม่ได้รับบาดเจ็บมาก หลังการจับกุมของซานาเอะ เข้าถูกส่งตัวไปยังสถานพินิจ ในตอนที่ 14 เขาได้ลักพาตัวโซระ ลูกชายคนเดียวของคิตางาวะไปเพื่อทำการทดลองว่ามนุษย์ที่ใกล้ถึงความตายจะเป็นเช่นไร โซอิจิได้บีบคอโซระในที่ลับตาคนแต่ถูกโชตะ นิไกโด และมินามิช่วยเหลือไว้ได้ทันจึงนำไปสู่การจับกุมโซอิจิ นอกจากนี้ยังปรากฏว่าเขาเป็นคนนำศีรษะของยูตาโร ยามางิวะไปใส่ไว้ในเครื่องซักผ้าและส่งวิดีโอข่มขู่ฟูจิอิจริงในตอนที่ 15

* **มาซาโกะ แซนเดอร์สัน เอโนโมโตะ** แสดงโดย โชโกะ อิเกซุ (45)

:: เป็นน้องสาวของมาซาชิและป้าของโซอิจิ

; ห้อง 403

* **อัตสึชิ ฟูจิอิ** แสดงโดย จิน คาตากิริ (43)

:: เป็นแพทย์ในโรงพยาบาลมหาวิทยาลัยโทโอและมีคู่ปรับอย่างยูตาโร ยามางิวะ เพื่อนร่วมรุ่นของเขาที่ก็เป็นแพทย์เช่นเดียวกันแต่มีทั้งฐานะและชื่อเสียงที่ดีกว่าเขา นอกจากนี้ยามางิวะยังแย่งรุ่นน้องของฟูจิอิไปหลังเธอขอร้องไหว้วานให้ยามางิวะช่วยแกล้งเป็นคู่รักด้วยเพราะฟูจิอิคอยตามจีบเธอ อีกทั้งด้วยชื่อเสียงและความร่ำรวยที่เกินหูเกินตา ประกอบกับการที่ยามางิวะชอบดูถูกเขา ในเกมสลับเปลี่ยนฆาตกร ยามางิวะถูกฆ่าในป่าทึบแห่งหนึ่งในจังหวัดคานางาวะ ศพของเขาถูกฝังอยู่ใต้ดินโดยหัวถูกถอดออกไปใส่ในเครื่องซักผ้าของฟูจิอิที่ห่อหุ้มด้วยผ้าเช็ดตัวของเขา ในตอนที่ 19 ฟูจิอิรับสารภาพที่เขาลงมือฆ่าทานากะ มาซาโอะ หลังแฟนสาวของเขายอมรับสารภาพผิดแทนเขา

; ห้อง 404

* **ยูกิ เอโตะ** แสดงโดย เรียวซูเกะ โคอิเกะ (23)

:: เป็นเจ้าของบริษัทเทคโนโลยี และเป็นเพื่อนบ้านที่ดีของครอบครัวอากาอิเกะโดยเฉพาะอย่างยิ่งซาจิโกะ ในตอนที่ 11 เขาเสนอว่าในการตำรวจเริ่มมีการใช้ปัญญาประดิษฐ์เข้ามาช่วยวิเคราะห์คนร้ายและช่วยให้ไขคดีได้จึงสร้างแรงผลักดันให้แก่โชตะผู้สูญเสีญนานะไปในการตามหาฆาตกร

#### ชั้นที่ห้า

; ห้อง 501

* **โก ซาโนะ** แสดงโดย มาซาโนบุ อันโดะ (42)

:: เป็นนักแกะสลักน้ำแข็ง เขายังคงลักษณะนิสัยเดิมแม้เกิดเหตุฆาตกรรมนับหลายครั้งภายในหอพัก นอกจากนี้ยังคงขึ้น-ลงห้องพักของเขาที่อยู่ชั้น 5 ด้วยบันไดเสมอ เพราะถูกคูซูมิสั่งห้ามไม่ให้ใช้เพราะเขามักทำให้มันสกปรก ในตอนที่ 10 เขาทำกระเป๋าน้ำแข็งตกลงบนพื้นในขณะที่กำลังเดินขึ้นห้องพัก ด้านในกระเป๋านั้นมีอวัยวะมนุษย์แช่แข็งอยู่ ในตอนที่ 18 หลังห้องพักของเขาถูกโดยคิโนชิตะและผู้ดูแลคนใหม่เปิดเข้าไป พวกเขาพบเครื่องในสัตว์และจระเข้ที่เขาตั้งชื่อ "มิกิโกะ โมโตยามะ" นอกจากนี้ยังอธิบายสาเหตุได้ว่าที่ซาโนะเข้า-ออกโรงงานแปรรูปเนื้อสัตว์อยู่บ่อย ๆ เพื่อไปขอเศษเนื้อจากพนักงานมาเป็นอาหารให้แก่จระเข้ของเขา

; ห้อง 502

* **มิซาโตะ อากาอิเกะ** แสดงโดย ริเอะ มิเนมูระ (50 → 51)

:: เป็นภรรยาของโกโรและลูกสะใภ้ของซาจิโกะที่มักจะใส่ร้ายป้ายสีให้เธอดูแย่หรือให้เธอรับผิดแทนซาจิโกะ เธอจึงโกรธแค้นใจเป็นอย่างมากแต่ก็ทำอะไรไม่ได้เนื่องจากคำพูดของซาจิโกะได้รับความน่าเชื่อถือกว่า ด้วยเหตุนี้มิซาโตะจึงลงความโกรธแค้นของตนที่มีให้แก่คนที่อ่อนแอกว่า ในตอนที่ 4 ซึ่งเป็นวันเกิดของมิซาโตะ ในระหว่างที่ครอบครัวอากาอิเกะกำลังรับประทานอาหารเย็นอยู่ จู่ ๆ เธอก็เดินไปปิดไฟห้องและนำเค้กวันเกิดของเธอมาเป่า หลังจากนั้นคูโรชิมะจึงเปิดเพลงเสียงดังเพื่อกลบเสียงของเธอ และลงมือฆ่าโกโรและมิซาโตะตาม

* **โกโร อากาอิเกะ** แสดงโดย ยู โทกูอิ (52)

:: เป็นสามีของมิซาโตะและลูกชายของซาจิโกะ เขาถูกฆ่าพร้อมกับมิซาโตะในระหว่างมื้ออาหารค่ำกับครอบครัว

* **ซาจิโกะ อากาอิเกะ** แสดงโดย ฮิซาโกะ โอกาตะ (78)

:: เป็นแม่ของโกโร ซาจิโกะมักจะใส่ร้ายป้ายสีและดูถูกลูกสะใภ้ของเธอ มิซาโตะ เช่นการปลดตัวล็อกรถเข็นจนทำให้เธอล้มลงกับพื้นหรือการโยนความผิดแก่มิซาโตะที่เธอทำให้อาหารประเภททอดในปริมาณที่มากเกินกว่าผู้สูงอายุจะทานได้ ในคืนวันเกิดของมิซาโตะ ซาจิโกะถูกเพียงถุงพลาสติกคลุมหัวไว้โดยยังมีอากาศถ่ายเทอยู่ จากเหตุการณ์นั้นเธอจึงถูกย้ายไปอยู่บ้านพักคนชราโดยมีเอโตะคอยช่วยเหลือดูแล ในตอนที่ 20 ซาจิโกะยอมรับกับเจ้าหน้าที่ตำรวจว่าคูโรชิมะเป็นหลานสาวของเธอและเป็นเจ้าของห้องพักเธอ นอกจากนี้เจ้าหน้าที่ตำรวจยังเปิดเผยอีกว่ามิซาโตะและฮิโรชิร่วมกันวางแผนยั่วยุคูโรชิมะให้ฆ่าเธอ ซาจิโกะตัดสินใจไม่ห้ามเธอทั้ง ๆ ที่รู้อยู่ว่าคูโรชิมะไม่ปกติ

### บุคคลนอกหอพัก

* **โฮโซกาวะ อาซาโอะ** แสดงโดย โทรุ โนมางูจิ (45)

:: เป็นอดีตสามีของนานะที่แยกทางกันและอดีตประธานบริษัทออกแบบที่เธอเคยทำงานด้วย แต่หลังจากนานะลาออกจากบริษัทดังกล่าวอาซาโอะเป็นสตอล์คเกอร์คอยตามติดบุคคลในหอพัก อาซาโอะได้ลงสมัครคอร์สฝึกร่างกายกับโชตะที่ถึงแม้ว่าเขาจะไม่ได้ยินดีหรือเต็มใจก็ตาม แต่เพื่อให้ได้รับรู้การเคลื่อนไหวในหอพักและข้อมูลที่เป็นประโยชน์จากโชตะจึงยอมจำนนทำ แม้จะเลิกรากับนานะไปแล้ว ทั้งสองยังคงแอบพบกันโดยที่โชตะไม่รู้ ในตอนที่ 7 เขาถูกฆ่าโดยคูซูมิด้วยการผลักตกจากที่สูงในโกดังสินค้าของเขาแม้จะพยายามเกลี่ยกล่อมว่ายังไงเขาก็จะต้องโทษจำคุกเพราะความสัมพันธ์ของเขากับนานะ

* **รูริ ซากูรางิ** แสดงโดย มิวาโกะ คาเก (25)

:: เป็นพยาบาลประจำของอัตสึชิ ฟูจิอิและมักถูกลวนลามโดยเขาเอง ในตอนที่ 13 ได้ปรากฏว่าเธอได้ร่วมกันฆ่ายูตาโร ยามางิวะและได้แก้ไขบันทึกการเยี่ยมไข้ของฟูจิอิเพื่อสร้างหลักฐานที่อยู่ให้แก่เขา ในตอนที่ 17 ซากูรางิเปิดเผยว่าเธอกับอัตสึชิเป็นคู่รักกัน ต่อมาเธอได้แอบตามคูซูมิและฉีดยาเข้าที่ต้นขาของเขา หลังจากนั้นจึงผลักเขาลงบันไดสะพานลอยหวังจะลากตัวเขาไปฆ่าต่อที่อื่นแต่มีคนพบเห็นเข้าเสียก่อนจึงหนีไป ในตอนที่ 19 เจ้าหน้าที่ตำรวจได้มาให้ซากูรางิ เธอยอมรับสารภาพทุกกรณีรวมถึงคดีฆาตกรรมทานากะ มาซาโอะของฟูจิอิ เธอบอกกับเจ้าหน้าที่ตำรวจไปว่าเธอทำแบบนี้เพราะรักฟูจิอิที่เขาเป็นคนขี้ขลาดและไม่มีความรับผิดชอบ

* **เร็นตาโร โยโมงิดะ** แสดงโดย โค มาเอฮาระ (25)

:: เป็นผู้ดูแลอาคารคนใหม่ที่มาแทนฮิโรชิและแอบชอบคิโนชิตะ

* **ทัตสึโอะ อูจิยามะ** แสดงโดย ยูเฮ โอชิดะ (21)

:: เป็นนักศึกษามหาวิทยาลัยเดียวกันกับนิไกโดและคูโรชิมะที่เขากำลังแอบตามเธออยู่ ในตอนที่ 16 อูจิยามะเป็นผู้ต้องสงสัยสำคัญที่เป็นคนที่ฆ่าลูกบ้านภายในหอพักและบุคคลอื่นที่ไม่ได้มีคนเขียนชื่อไว้ในเกม เขาได้วางแผนที่จะฆ่าตัวตายโดยการทำกลไกที่จะยิงลูกธนู 3 ดอกพุ่งไปยังหัวใจของเขาเมื่อมีคนเปิดประตูและเสียชีวิตในที่สุด แต่ภายหลังในตอนที่ 20 คูโรชิมะเปิดเผยว่าเขาเป็นเพียงผู้ติดตามที่อยากเป็นแบบเธอให้ได้

### สถานีตำรวจซูมิดะ

* **มาซาโตะ คามิยะ** แสดงโดย โคได อาซากะ (26)

:: เป็นเจ้าหน้าที่สืบสวนของสถานีตำรวจซูมิดะ ที่รู้เรื่องเกมสลับเปลี่ยนฆาตกรเช่นเดียวกับสามีของซานาเอะที่เป็นสารวัตรตำรวจและตั้งใจที่จะสืบเรื่องนี้ด้วยตัวคนเดียว ในตอนที่ 10 คามิยะพบว่าซานาเอะได้ขับรถของเธอไปยังอิเซฮาระซึ่งเป็นเมืองในจังหวัดคานางาวะที่ยูตาโร ยามางิวะถูกฆ่าตัดศีรษะจึงนำไปสู่การจับกุมซานาเอะในที่สุด ในตอนที่ 15 หลังเขารู้ว่าฆาตกรที่ฆ่านานะเป็นใคร เขาก็ถูกฆ่าโดยตอกตะปู 23 ตัว ลงบนลำตัวของเขา

* **โยจิ มิซูกิ** แสดงโดย ซารูโตกิ มินางาวะ (48)

:: เป็นเจ้าหน้าที่สืบสวนของสถานีตำรวจซูมิดะที่ขี้กลัวและมักพกเครื่องรางไปยังที่เกิดเหตุ จึงขอให้เรียกศพว่า "ผัดไทย" แทน หลังการตายของคามิยะ คู่หูของเขา มิซูกิจึงพยายามอย่างเต็มที่เพื่อไขคดีให้ได้

## ผลตอบรับ
เกิดการพูดคุยในวงกว้างบนแพลตฟอร์มยูทูบและทวิตเตอร์โดยชื่อตัวละครของ*ถึงตาเธอฆ่า*ได้ติดอันดับเทรนด์และมีการพูดถึงทฤษฎีความเป็นไปได้ต่าง ๆ โดยตัวละคร ซาวะ คูโรชิมะ ที่แสดงโดย นานาเซะ นิชิโนะ ได้รับความนิยมสูงสุดหลังตอนสุดท้ายของ*ถึงตาเธอฆ่า*ได้ออกอากาศ

### ตอนและเรตติง
จากตารางด้านล่าง  แสดงเรตติงต่ำสุด และ  แสดงเรตติงสูงสุด

### รางวัล

## การผลิต
[thumb|left|200x200px|[ยาซูชิ อากิโมโตะ ผู้เขียนต้นร่างละครโทรทัศน์]]
ยาซูชิ อากิโมโตะ ผู้ก่อตั้งวงไอดอลเอเคบีโฟร์ตีเอต เป็นผู้ริเริ่มวางแผนและร่างบทละครโทรทัศน์*ถึงตาเธอฆ่า*ขึ้นมา เขายึดมั่นในแนวคิดของ "การสลับการฆ่า" โดยให้น้ำหนักไปทาง "วิธีในการตาย" และ "ตายอย่างไรถึงจะดูน่ากลัว" อย่างไรก็ดี*ถึงตาเธอฆ่า*ไม่ใช่ผลงานผลิตละครโทรทัศน์เรื่องแรกของเขา ยาซูชิได้เขียนต้นร่างละครโทรทัศน์มากมายในปีช่วง 1990 อีกทั้งยังเขียนบทละครโทรทัศน์เพื่อให้วงเอเคบีโฟร์ตีเอตไปแสดงในละครโทรทัศน์เรื่อง''มาจิสึกะ โรงเรียนหญิงแกร่ง'' () โดยเฉพาะ

นอกจากนี้ยาซูชิยังขอให้นิปปอนทีวีเปิดการเข้ารับชมบทที่ 1 ของ*ถึงตาเธอฆ่า*โดยไม่เสียค่าใช้จ่ายเพื่อให้ผู้ชมที่เริ่มรับชมตั้งแต่บทที่ 2 ซึ่งมีความแตกต่างในด้านเนื้อหาอย่างมาก เป็นต้นไปสามารถเข้าใจเนื้อเรื่องได้ดียิ่งขึ้น

ผู้อำนวยการสร้างของ*ถึงตาเธอฆ่า* ฮิโรเอะ ซูซูมะ ให้สัมภาษณ์กับ*เรียวซาวด์*ว่าในตอนแรกพวกเขาตั้งใจที่จะตอนจบเป็นแบบปลายเปิดและให้ผู้ชมนำไปคิดต่อเอง แต่พวกเขาก็คิดว่ามันคงน่าสนใจดีถ้าหากให้ตัวละครหลักของเสียชีวิตและทำให้เกิดการพูดคุยในวงกว้างได้จะดีกว่า นอกจากนี้ด้วยข้อจำกัดของการออกอากาศละครโทรทัศน์นี้ทางภาคพื้นดินจึงต้องพิจารณาองค์ประกอบในการผลิตหลายขั้นตอน ฮิโรเอะกล่าวเพิ่มว่าการที่ตัวละครหลักเสียชีวิตระหว่างการดำเนินเนื้อเรื่องนั้นมักไม่ค่อยเกิดขึ้นในละครโทรทัศน์ญี่ปุ่นทั่วไปซึ่งไม่ได้อยู่ในความคิดของผู้ชมทำให้เกิดอรรถรสและความน่าสนใจ

จากกำหนดการเดิมที่จะมีเพียงแค่ 10 ตอน ภายหลังถูกเพิ่มเป็น 20 ตอนซึ่งพบได้ยากในละครโทรทัศน์ญี่ปุ่น ฮิโรเอะกล่าวว่าการเขียนบทละครโทรทัศน์ที่มีความยาวกว่า 20 ตอนนั้นเป็นไปอย่างยากลำบากแต่นักแสดงก็ยังคงตื่นตาตื่นใจกับบทที่ตนได้รับ แม้จะมีนักแสดงบางคนที่รู้ถึงเบื้องหลังเหตุฆาตกรรมลูกโซ่นี้หรือนักแสดงที่ไม่อยากรู้บางส่วนก็ตาม

## ภาพยนตร์

ในวันที่ 10 มีนาคม 2021 ได้มีการประกาศผลิต*ถึงตาเธอฆ่า*ในรูปแบบของภาพยนตร์เรื่องยาว นำแสดงโดย โทโมโยะ ฮาราดะ และ เค ทานากะ ที่จะออกฉายทั่วประเทศญี่ปุ่นในวันที่ 10 ธันวาคม 2021 เป็นเรื่องราวในโลกคู่ขนานของนานะและโชตะที่ย้ายเข้าไปอยู่ในหอพักด้วยกันและจัดงานแต่งงานกันบนเรือสำราญโดยได้เชิญลูกบ้านของหอพักเข้าร่วมด้วย แต่ในโลกคู่ขนานนี้เกมสลับเปลี่ยนฆาตกรจะไม่เกิดขึ้น และโชตะจะเป็นผู้เข้าร่วมการประชุมลูกบ้านแทนนานะ จากนั้นจึงเกิดเหตุฆาตกรรมต่อเนื่องอย่างไม่ทันได้คาดคิดหลังพิธีแต่งงานสิ้นสุดลง

เนื้อเรื่องของ*ถึงตาเธอฆ่า*ในรูปแบบการดำเนินเรื่องของละครโทรทัศน์และภาพยนตร์นั้นมีความแตกต่างกัน ทำให้ไม่มีความจำเป็นที่จะต้องรับชมละครโทรทัศน์เรื่องนี้มาก่อนที่จะชมในรูปแบบภาพยนตร์

### เรื่องย่อ
ในโลกคู่ขนานของทั้งนานะ (โทโมโยะ ฮาราดะ) และโชตะ (เค ทานากะ) ที่ตัดสินใจย้ายเข้ามาอยู่ในหอพักคิอึนเควคูรามาเอะ ถ้าหากนานะไม่ได้เข้าร่วมการประชุมสมาคมลูกบ้านแต่เป็นโชตะแทน และถ้าเกมสลับเปลี่ยนฆาตกรไม่ได้เริ่มขึ้นจะเป็นอย่างไร นานะและโชตะตัดสินใจแต่งงานบนเรือสำราญกันหลังย้ายเข้ามาอยู่ได้ 2 ปี โดยได้เชิญลูกบ้านของหอพักเข้าร่วมงานแต่งงานด้วย ในขณะที่ทุกคนกำลังรื่นรมย์และมีความสุขในงานแต่งงานของพวกเขา เหตุฆาตกรรมต่อเนื่องได้เกิดขึ้นบนเรือสำราญโดยไม่สามารถหนีออกไปได้

### ตัวละคร

* **นานะ เท็ตสึกะ** แสดงโดย โทโมโยะ ฮาราดะ (ห้อง 704)
* **โชตะ เท็ตสึกะ** แสดงโดย เค ทานากะ (ห้อง 704)
* **ซาวะ คูโรชิมะ** แสดงโดย นานาเซะ นิชิโนะ (ห้อง 713)
* **ชิโนบุ นิไกโด** แสดงโดย รีวเซ โยโกฮามะ (ห้อง 602)
* **มาซากาซุ มินามิ** แสดงโดย เท็ตสึชิ ทานากะ
* **โทโกชิมะ ฮิโรชิ** แสดงโดย นาโอโตะ ทาเกนากะ (ห้อง 709)
* **ซานาเอะ เอโอโมโตะ** แสดงโดย ทาเอะ คิมูระ (ห้อง 701)
* **มาซาชิ เอโนโมโตะ** แสดงโดย มาซาโนบุ ซากาตะ (ห้อง 701)
* **โซอิจิ เอโนโมโตะ** แสดงโดย โทวะ อารากิ
* **จุนอิจิโร ทามิยะ** แสดงโดย คัตสึฮิซะ นามาเซะ (ห้อง 703)
* **คิมิโกะ ทามิยะ** แสดงโดย ซาโตมิ นางาโนะ (ห้อง 703)
* **ยูซูรุ คูซูมิ** แสดงโดย โยชิฮิโกะ ฮายามาดะ (ห้อง 706)
* **อัตสึชิ ฟูจิอิ** แสดงโดย จิน คาตากิริ (ห้อง 706)
* **โทชิอากิ โคจิมะ** แสดงโดย โยชิยูกิ สึโบกูระ (ห้อง 706)
* **โยโกะ อิชิซากิ** แสดงโดย คานะ มิกูระ
* **เคซูเกะ อูกิตะ** แสดงโดย โยชิ ทานากะ (ห้อง 705)
* **ไอริ เซโน** แสดงโดย คาเร็น โอโตโมะ (ห้อง 705)
* **เรียว คากินูมะ** แสดงโดย มาซากิ นากาโอะ (ห้อง 705)
* **ซินยี่ หลิน** แสดงโดย มิโฮะ คานาซาวะ (ห้อง 707)
* **เหงียน เกือง** แสดงโดย อิกูมิ อิซากะ (ห้อง 707)
* **อิกบาล** แสดงโดย บาลเวียร์ (ห้อง 707)
* **มิซาโตะ อากาอิเกะ** แสดงโดย ริเอะ มิเนมูระ (ห้อง 708)
* **โกโร อากาอิเกะ** แสดงโดย ยู โทกูอิ (ห้อง 708)
* **ซาจิโกะ อากาอิเกะ** แสดงโดย ฮิซาโกะ โอกาตะ (ห้อง 708)
* **จุน นิชิมูระ** แสดงโดย โซโดะ วากะ (ห้อง 714)
* **มิกิฮะ โอโนะ** แสดงโดย นาโอะ (ห้อง 712)
* **ซูมิกะ คิตากาวะ** แสดงโดย เซ มาโตมุ
* **อากาเนะ คิโนชิตะ** แสดงโดย มาโฮะ ยามาดะ (ห้อง 711)
* **ยูกิ เอโตะ** แสดงโดย เรียวซูเกะ โคอิเกะ (ห้อง 702)
* **โฮโซกาวะ อาซาโอะ** แสดงโดย โทรุ โนมางูจิ (ห้อง 710)
* **เร็นตาโร โยโมงิดะ** แสดงโดย โค มาเอฮาระ (ผู้ดูแลอาคาร)
* **ทัตสึโอะ อูจิยามะ** แสดงโดย ยูเฮ โอชิดะ
* **อาจารย์ฮานากาวะ** แสดงโดย โยชิ ซาโก (ห้อง 413)
* **ยู อูราเบะ** แสดงโดย มูงิ คาโดวากิ (ห้อง 606) 
* **มาซาโตะ คามิยะ** แสดงโดย โคได อาซากะ (เจ้าหน้าที่สืบสวน)
* **โยจิ มิซูกิ** แสดงโดย ซารูโตกิ มินางาวะ (เจ้าหน้าที่สืบสวน)

## เชิงอรรถ

## อ้างอิง

หมวดหมู่:ละครโทรทัศน์ญี่ปุ่น
หมวดหมู่:ละครโทรทัศน์ญี่ปุ่นของสถานีโทรทัศน์นิปปอน